Gschicht vo Bayern

De **Geschicht vo Bayern**, aa Baiern oda Boarn, losst si zmindast bis ins Joar 555 n. Kr. zruckvafoign, bis zu de Uaspring vum Stammesherzogtum vo de Agilofinger mit Sitz z Freising. De Gschicht vum Boarischn Voik gäht no vui weida zruck.

De Schreibweis mid „y“ hod da boarische Kini Ludwig I. am 20. Oktoba 1825 eingfiat. Damid is de oide Schreibweis „Baiern“ oglest worn.

Im Joar 1918 is dann des Kinireich Bayern durch a Revolution gstiazt worn und da Kini Ludwig III. hod des Land volassn, hod oba zeitlems de Abdankung voweigat. Er hod lediglich in da **Anifer Erklärung** de Beamtn vom Treieid af sei Person entbundn.

## Ibablick

In da Zeit vom remischn Koasa Augustus is Oidbayern, sidle vo da Doana, wo domois keltisch gwen is, a Tei vo da Provinz Raetia vom Remischn Reich worn.

Nochm Untagang vom remischn Reich hom vom Nordn her eingwandate Germanen zamma mit de romanisiatn Kelten Boier in Stamm vo de Baiern ('schaug* [[Bajuwaren]]) buidt und de [[walsch]]e Bevejkarung is langsam assimiliat worn.

Seit anno [[555]] is de Existenz vo am boarischn Stammesherzogtum belegt, des wo unta de Merowinga a Tei vom Franknreich worn is. Da Sieg vom Karl im Grossn iban Bayernherzog Tassilo III. anno [[788]] hod s End vom „ejtan Stammesherzogtum“ brocht.

Erscht durchn Niadagang vo de Karolinga san de boarischn Herzeg im „jingan Stammesherzogtum“ wieda sejbständiga worn.

Streidarein mit de Ottonen hom oba wieda zu oana Obhängigkeit vom deitschn Kini gfiat. Anno [[976]] is da Herzog Heinrich "da Zänka" vo seim Vetta im remisch-deitschn Kini und Koasa Otto II., noch am Aufstand ogsetzt worn. Bayern hod so fost de Hejftn vo seim Territorium valorn; vor oim Karntn und de italienischn Markn.

Ob [[1070]] is unte dena Welfen zu ana kurzzeitign Mochtvastärkung vo de boarischn Herzeg kema. Dann is oba zum Streit zwischn im Welfen-Herzog Heinrich im Lewen und im deitschn Kini Friedrich Barbarossa kema, des wo [[1180]] zum Sturz vo de Welfen gfihrt hod. Weite Tei vo Ostarrichi, im heitign Östareich, san vo Bayern obtrennt worn. In Rest vo Bayern hod da Otto I. vo de [[Wittelsbacher]] kriagt. So wor aa des "jingare Stammesherzogtum" Gschicht. De Wittelsbacher hom nacha bis [[1918]] in Bayern gherrscht.

In da Foigezeit is zu an Hauffa Toalunga vo Bayern in Oanzlherzogdima keman. Erscht mitm Primogeniturgsetz vo [[1506]] hod des aufghert.

In da Gegnreformation hod Bayern a fihrende Stejung ein und is ausm [[Dreißigjähriger Krieg|Dreissgjaarign Kriag]] mit Gebietsgewinn aussakuma. Anno [[1623]] is Bayern Kurfirschtndum worn.

Im Spanischn und Östareichischn Erbfoigekriag is Bayern a Zeitl vo Östareich bsetzt gwen.

In da Zeit vom [[Napoléon Bonaparte|Napoleon]] is Bayern am Ofang auf da Seitn vo [[Frankreich]] gstandn und hos so grosse Gebietsgewinne gmocht. Anno [[1806]] is Bayern Kinireich worn. Durchn Frontwexl auf de Seitn vo de Gegna vom Napoleon hod Bayern aufm Weana Kongress [[1814]], an grossn Tei vo de Gwinne bhoidn kina.

Da Kini [[Ludwig I. (Bayern)|Ludwig I.]] hod [[Minga]] zua Kunst- und Universitätsstod ausbaut. Im Valauff vo da Märzrevolution hod a [[1848]] zweng ana Affär mit da Tänzarin [[Lola Montez]] odankn miassn. Da [[Ludwig II. (Bayern)|Ludwig II.]] zweng seine Prochtbautn, wia z. B. [[Schloss Neuschwanstein|Neischwanstoa]], ois Märchnkini in de Gschicht einganga.

Im [[Deitscha Kriag|Preissisch-Deitschn]] Kriag hods fir Bayern anno [[1866]] auf da Seitn vom Deitschn Bund (= de estareichische Seitn) a Niadalog gegn [[Preußen|Preissn]] gebm.

[[1871]] is Bayern Tei vom nei grindtn Deitschn Koasareich worn, hod oba Sondarechte griagt, so gnennte Reservatrechte (ognas Post-, Eisnboh- und Heareswesn).

Anno [[1918]] is de Wittelsbacha Monarchie zammbrocha (*Novemberrevolution*). Am 9. Novemba 1918 is nacha da Freistoot Bayern ausgruafa worn. Revolutionäre, sozialistische Gruppm hom an Einfluss gwunna und hom in [[Volksstaat Bayern|Voiksstoot Bayern]] und späda de *Münchna Räterepublik* ausgruafa. Anno [[1923]] hods in Minga in *Hitlerputsch* gebm, wo da [[Adolf Hitler|Hitla]] scho an de Mocht keman hod woin.

Im [[Zweiter Weltkrieg|Zwoatn Wejdkriag]] san boarische Städd wia [[Würzburg|Wiazburg]], [[München|Minga]] oda [[Nürnberg|Niamberg]] schwaa zasteat worn. Nochm Kriag wor Bayern vo de [[Vereinigte Staaten|Amis]] bsetzt.

Anno [[1949]] is Bayern nacha a Bundesland vo da neigrindtn [[Deutschland|Bundesrepublik Deitschland]] worn.



==Schau aa==

* [[Bairische Ethnogenese]]
* [[Boarische Herrscha]]
* [[Freistaat]]
* [[Gschicht vo Eiropa]]
::*

== Beleg ==
* Da Text is teiweis a Ibasetzung vo de deitschn Wikipedia: [[:de:Geschichte Bayerns|Geschichte Bayerns]].

== Literatua ==

* K. Bosl: *Bayerische Geschichte.* [[Minga]] 1979.
* P. C. Hartmann: *Bayerns Weg in die Gegenwart. Vom Stammesherzogtum zum Freistaat heute.* [[Regensburg|Regnschburg]], 2. Auflog 2004.
* A. Kraus: *Geschichte Bayerns. Von den Anfängen bis zur Gegenwart.* [[Minga]] 3. Aufl. 2004 (EA 1988)
* E. Rosenthal: *Geschichte des Gerichtswesens und der Verwaltungsorganisation Bayerns.* [[Wiazburg]] 1889.
* Philip M. Soergel: *Wondrous in His Saints. Counter-Reformation Propaganda in Bavaria.* Berkeley 1993.
* Max Spindler (Hrsg.): *Handbuch der bayerischen Geschichte*. 4 Bände in 7 Teilbänden, 2. Aufl., [[Minga]] 1981 ff.
* U.-B. Vollhardt: *Geschichtspolitik im Freistaat Bayern. Das Haus der Bayerischen Geschichte: Idee – Debatte – Institutionalisierung.'' Minga 2003, ISBN.

## Im Netz
* Virtual Library Geschichte: Bayern (wichtige Linksammlung)
* De Rema in Bayern
* Dr. Martin Pietsch, Via Julia - De Bedeitung vo de Rema fia Bayern
* Bayerische Landesbibliothek Online
* Haus der Bayerischen Geschichte: Geschichte Bayerns - in sechs Sprochn
* Haus der Bayerischen Geschichte: Buidarchiv: Boarische Gschicht
* Haus der Bayerischen Geschichte: Projekte iwa de Boarische Gschicht
* Online-Publikation: Politische Gschicht vu Bayern
* [[Historisches Lexikon Bayerns]]